Išspaudų vynas
Išspaudų vynas (angl. pomace wine, piquette) – menkavertis vynas, gaminamas iš vynuogių išspaudų. Prancūzijoje jis vadinamas Piquette, Ispanijoje – Aguachirle, Portugalijoje – água - pé, Italijoje – Vino piccolo, Graspia arba Acquatico, Vokietijoje ir Austrijoje – Tresterwein arba Haustrunk. Vokiškas pavadinimas Haustrunk namų gėrimas rodo senovinį vyndarių paprotį gerą vyną parduoti už pinigus, o sau pasilikti kad ir prastesnį, bet pigesnį išspaudų vyną.